CELEX: 62017CN0184
Language: et
Date: 2017-04-11 00:00:00
Title: Kohtuasi C-184/17 P: International Management Group (IMG)-i 11. aprillil 2017 esitatud apellatsioonkaebus Üldkohtu (viies koda) 2. veebruari 2017. aasta otsuse peale kohtuasjas T-381/15: IMG versus komisjon

29.5.2017   
            
            
               ET
            
            
               Euroopa Liidu Teataja
            
            
               C 168/29
            
         International Management Group (IMG)-i 11. aprillil 2017 esitatud apellatsioonkaebus Üldkohtu (viies koda) 2. veebruari 2017. aasta otsuse peale kohtuasjas T-381/15: IMG versus komisjon
   (Kohtuasi C-184/17 P)
   (2017/C 168/38)
   Kohtumenetluse keel: prantsuse
   
      Pooled
   
   
      Apellant: International Management Group (esindaja: advokaat L. Levi)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada Üldkohtu 2. veebruari 2017. aasta otsus kohtuasjas T-381/15;
            
         
               —
            
            
               seetõttu rahuldada apellandi esimeses kohtuastmes esitatud nõuded, mida on muudetud, ning sellest tulenevalt:
               
                           —
                        
                        
                           tühistada komisjoni 8. mai 2015. aasta otsus keelduda IMGle andmast finantsmääruse alusel rahvusvahelise organisatsiooni staatust,
                        
                     
                           —
                        
                        
                           mõista komisjonilt välja hüvitis varalise ja mittevaralise kahju eest, mis on hinnanguliselt vastavalt 28 miljonit eurot ja 1 euro,
                        
                     
                           —
                        
                        
                           mõista kõik kohtukulud välja komisjonilt.
                        
                     
         
               —
            
            
               mõista mõlema kohtuastmega seotud kulud välja kostjalt.
            
         
      Väited ja peamised argumendid
   
   Apellatsioonkaebuse põhjendamiseks esitab apellant viis väidet:
   
               —
            
            
               esiteks on rikutud Üldkohtu kodukorda, Üldkohtu kodukorra praktilisi rakendussätteid ja kaitseõigusi; kostja on rikkunud põhjendamiskohustust; esimese astme kohus on rikkunud põhjendamiskohustust ning toimikumaterjali on moonutatud;
            
         
               —
            
            
               teiseks on rikutud 2012. aasta finantsmäärust ja delegeeritud finantsmäärust, tehtud on ilmne hindamisviga, esimese astme kohus on rikkunud põhjendamiskohustust ja toimikumaterjali on moonutatud;
            
         
               —
            
            
               kolmandaks on rikutud kaitseõigusi; esimese astme kohus on rikkunud põhjendamiskohustust ja toimikumaterjali on moonutatud;
            
         
               —
            
            
               neljandaks on rikutud proportsionaalsuse põhimõtet; esimese astme kohus on rikkunud põhjendamiskohustust ja toimikumaterjali on moonutatud;
            
         
               —
            
            
               viiendaks on rikutud õiguskindluse põhimõtet; esimese astme kohus on rikkunud põhjendamiskohustust ja rikutud on 2012. aasta finantsmääruse artiklit 61.
            
         Lisaks ei ole apellant nõus Üldkohtu otsusega jätta rahuldamata tema hüvitise nõue põhjusel, et toime ei ole pandud süülisi rikkumisi.
   Lõpuks kritiseerib apellant Üldkohtu otsust tunnistada vastuvõetamatuks komisjoni õigusteenistuse arvamus ja jätta see toimikusse lisamata.